Малиты Геуæрги
Малиты Гæдойы фырт Геуæрги (1886-æм азы 5 ноябры, Чырыстонхъæу — 1942-æм азы 27 майы) уыди ирон поэт, фыста ирон æвзаджы дыгурон диалектыл.

Цæрæнбонтæ æмæ сфæлдыстад 

Малийы-фырт райгуырдис 1886-æм азы 5-æм ноябры, Чырыстонхъæуы (ныр у сахар Дигорæ).
Фыста дыгуронау æмæ уырыссагау. 1917-æм азы Геуæрги уыди ирон революцион-демократон парти «Кермены» бындурæвæрджытæй иу. Малийы-фырты дисы бафтыдта национализацийы æгъатырдзинад, æмæ уый охыл ныууагъта политикон куыст æмæ 1920-æм азы æрыздæхтис йæ райгуырæн хъæумæ. 1923–1932-æм азты Гуылæры хъæуы куыста скъолайы директорæй. 1932-æм азы æрцардис Мустыздæхы. Уым куыста ахуыргæнæгæй æмæ йе ’мдугонтæ куыд дзырдтой, «цардис хæдæфсарм æмæ æнæзынгæ».

Уыцы азты дыгурон диалект нымад уыдис хæдбар æвзагыл, арæзт ын æрцыдис йæхи абетæ дæр, рауагъдæдты уагъд цыдысты чингуытæ æмæ æндæр мыхуыры æрмæг. 1934-æм азы Геуæргийы райстой Советон фысджыты цæдисмæ. 1935-æм азы рауагъдады рацыдис йæ чиныг «Ирæф» (гыццыл радзырдты æмæ поэтикон уацмысты æмбырдгонд).

Афтæ фыста Геуæргийы сфæлдыстады тыххæй зындгонд иранист æмæ ирзонæг Абайты Васо:

Мæлæт 
Поэт амардис 1942-æм азы зæрдæвæрæны мæйы 27 боны рæстмæгæнæн-фæллойгæныны лагеры. Йæ ингæн кæм ис, уый бæрæг нæу.

Йæ байзæддæгтæ 
Поэты кæстæр лæппу, Малиты Васо, райгуырдис йæ фыды ’рцахсты фæстæ, сси зындгонд ирон фыссæг æмæ поэт.

Васойы чызг Зæринæ сси зынгæ оперон зарæггæнæг.

Æрвитæнтæ 
 Малити Г. Федоги мæлæт. Малийы-фырты радзырд «Ирæф»-æй.
 Малиты Геуæргийы æмдзæвгæтæ дыгуронау æмæ иронмæ тæлмацæй.
 Хъодзаты Æхсар Малиты Геуæргийы тыххæй. Малиты Геуæргийы æмдзæвгæтæ ирон диалектмæ ивдæй
 Зарæджы баззад йæ ном. Малити Геуæрги

Фиппаинæгтæ 

Дыгурон поэттæ
Цæгат Ирыстоны поэттæ
Дигорайы чи райгуырдис, уыдон
Геуæрги